PLANINSKO DRUŠTVO CELJE MATICA                                                       CELJE, 14.09.2005

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4851, 03 492 4850

MED ZILO IN DRAVO

R E I S S K O F E L,  2371 M,

V SOBOTO, 24. SEPTEMBRA 2005

GORSKI SVET MED ZILO IN DRAVO SE ZAČENJA Z DOBRAČEM
IN VALOVI PROTI ZAHODU DO ZILJSKEGA SEDLA,

ONSTRAN KATEREGA PREHAJA V LIENŠKE DOLOMITE.

V SKUPINI REISSKOFLA, MED ZILJSKIMI IN DRAVSKIMI DOLAMI, DELLACH,

SO GORE NAJVIŠJE IN NJIH VRŠACI SE SPOGLEDUJEJO

S KARNSKIMI ALPAMI JUŽNO OD ZILE PA VISOKIMI TURAMI SEVERNO OD DRAVE.

VABIMO VAS NA LEP IZLET OD ZILE K DRAVI ČEZ PRVAKA ZILJSKIH ALP.

IZPRED PARKIRNE HIŠE OB LJUBLJANSKI CESTI NA CELJSKI GLAZIJI
SE ODPELJEMO Z NAROČENIM AVTOBUSOM OB PETIH ZJUTRAJ, 5.00.

V ZILJSKO DOLINO SE PREKOBALIMO ČEZ MEJNI PREHOD NA KORENSKEM SEDLU.

POTOVANJE NADALJUJEMO PROTI TOKU BISTRE REKE DO VASI REISACH, 686 M,

ODKODER JE LE ŠE NEKAJ KILOMETROV VOŽNJE V REISSKOFELBAD, 986 M.

TA ZDRAVILIŠKI KRAJ JE IZHODIŠČE NAŠEGA VZPONA NA REISSKOFEL.

PRIZADEVNI PÓTARJI IZ GORNJE ZILJSKE DOLINE Z NAČELNIKOM ERICHOM ZERZO
SO ČEZ WELZBERG OZNAČILI POT 233.

OD NJE SE DESNO ODCEPI STEZA K NJIHOVEMU BIVAKU POD REISSKOFLOM, 1799 M,

KI LEŽI OKOLI STO METROV RAZ SEDELCE NA ZAČETKU ZAHODNEGA GREBENA.

PRED BIVAKOM SE PO DOLGI VOŽNJI IN POLDRUGI URI VZPONA MALCE ODDAHNEMO.

NATO SE LOTIMO DVE URI IN POL DOLGEGA GREBENA PO POTI 229,

KI JE NA IZPOSTAVLJENIH MESTIH OPREMLJENA Z VAROVALI.

PO NJEJ VODI TUDI ODSEK ZILJSKE PLANINSKE POTI ČEZ REISSKOFEL, 2371 M.

SESTOPIMO PO VZHODNEM GREBENU NAJPREJ V VRATCA, KÖFELETÖRL, 2019 M,

IZ NJIH PA NA DRAVSKO STRAN PO POTI 235, PADIAURSTEIG,

KI NAS PRIPELJE PRED COMPTONOVO KOČO, 1585 M.

POSTAVILI SO JO V DESETLETJU PO PRVI VOJNI, ODPRLI LETA 1928

IN JO IMENOVALI PO SLIKARJU ANGLEŠKEGA RODU,

VELIKEM ALPSKEM KRAJINARJU EDWARDU THEODORU COMPTONU, 1849 - 1921,

ČIGAR ČOPIČ NI IZPUSTIL NITI NAŠIH GRINTAVCEV OD OJSTRICE OD SKUTE...

LE MALO ČASA SMO LAHKO GOSTJE OSKRBNIKA ANDREASA SPIVEYA
V TEJ KOČI NA MIRNEM IN IDILIČNEM MESTU NAD DRAVSKO DOLINO.

PRITI MORAMO NAMREČ ŠE PRI SVETLEM K REKI DRAVI V KRAJ BERG, 692 M.

POT PELJE NAD VOLOVJO TESNIJO, OCHSENSCHLUCHT,

KI JE ZADNJE ČASE POSTALA PRIZORIŠČE POLETNIH UMETNIŠKIH PRIREDITEV.

ZAMUDILI SMO UPRIZORITEV SREDNJEVEŠKEGA SLEHERNIKA, JEDERMANN, EVERYMAN,

NITI NISMO SLIŠALI, KAKO SE IZ SOTESKE RAZLEGAJO ZVOKI JANA SIBELIUSA
IN NITI NISMO VIDELI MRTVAŠKEGA PLESA, TOTENTANZ...

PO OSMIH URAH HOJE SE V BERGU SNIDEMO Z VOZNIKOM,

KI JE BIL SEMKAJ PRISPEL ČEZ ZILJSKO SEDLO IN SKOZI GORNJI DRAVOGRAD.

SKOZI ŠPITAL OB DRAVI IN KARAVANŠKI PREDOR
SE VRNEMO DOMOV MALCE POZNO A ŠE PRED POLNOČJO.

DOBRA OBUTEV JE ZA HOJO PO REISSKOFLU NUJNA, ČELADA PRIPOROČLJIVA,

OSEBNA IZKAZNICA PA ZA PREHOD MEJE OBVEZNA!

NE POZABIMO NITI KAKRŠNEKOLI SVETILKE, ČETUDI NOČNA HOJA NI PREDVIDENA.

PRIJAVIMO SE V DRUŠTVENI PISARNI NA STANETOVI 20,

KJER ZA NAROČENI PREVOZ VPLAČAMO 5500 TOLARJEV.

P A  Z A N E S L J I V  K O R A K

VODJA ODSEKA: TONE PRIMOŽIČ

